**K O R R A L D U S**

**Haapsalu, 16. august 2013 nr 489**

Raha eraldamine reservfondist

(EELK Haapsalu Püha Johannese kogudus).

Lähtudes EELK Haapsalu Püha Johannese koguduse 26.07.2013 taotlusest, vajadusest finantseerida eelarve kasutamisel tekkinud ettenägematuid kulutusi ning juhindudes kohaliku omavalitsuse korralduse seaduse § 6 lg 2, lg 3 p 2, § 30 lg 1 p 3, Haapsalu linna finantsjuhtimise korrast ja haldusmenetluse seadusest, Haapsalu Linnavalitsus

**k o r r a l d a b:**

1. Eraldada reservfondist (eelarve 08109, proj. „Toetus kogudustele“) EELK Haapsalu Püha Johannese kogudusele toetust 3000 (kolm tuhat eurot) kiriku tööde finantseerimiseks.
2. Martin Schwindt korraldada toetuslepingu sõlmimine.
3. Anda toetuslepingu allkirjastamise õigus aselinnapeale Peeter Vikman.
4. Raamatupidamisosakonnal (I. Salus) kanda punktis 1 märgitud summa lepingu alusel üle EELK Haapsalu Püha Johannese kogudusele.
5. Korraldus jõustub teatavakstegemisest.
6. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

**Urmas Sukles**

Linnapea **Erko Kalev**

Linnasekretär